Дышаленкова 90-сы йылдарҙа дин һәм мәҙәниәт тарихына, шулай уҡ уларҙың хәҙерге заман менән бәйләнешенә күберәк иғтибар бүлә башлай. Традицион дини тәғлимәт менән бер рәттән, уның иғтибарын Ҡытай фәлсәфәһе, пифагорсылар, боронғо арийҙәр йәлеп итә. Уҙған быуат дини классиктарының хеҙмәттәрен һәм фәлсәфәләрен өйрәнеп, үҙенең табышы менән Урал гәзите һәм журнал уҡыусылары, шулай уҡ студенттар менән (ул бер нисә йыл дауамында Магнитогорск дәүләт консерваторияһында «Мировая художественная культура» предметын уҡыта) уртаҡлаша.